b'\n_START_ARTICLE_\nOlimp\xc3\xadada d\'escacs de 1956\n_START_SECTION_\nTorneig\n_START_PARAGRAPH_\nAl torneig hi participaren 197 jugadors de 34 pa\xc3\xafsos, la participaci\xc3\xb3 m\xc3\xa9s alta fins a aquell moment; a la primera fase es varen jugar m\xc3\xa9s de mil partides. Els equips es dividiren en quatre grups, i els tres primers de cada grup es classificaven per la Final "A", els tres seg\xc3\xbcents per la Final "B" i els darrers per la Final "C".\n_START_SECTION_\nSegona fase\n_START_PARAGRAPH_\nA la final, la Uni\xc3\xb3 Sovi\xc3\xa8tica va comen\xc3\xa7ar a guanyant Anglaterra sense concedir-li ni un punt, i seguiren l\xc3\xadders fins a la quarta ronda, quan van ser derrotats per Hongria (la primera derrota de la Uni\xc3\xb3 Sovi\xc3\xa8tica en tota la hist\xc3\xb2ria de les olimp\xc3\xadades), que es va unir a ells al capdavant de la classificaci\xc3\xb3. A la seg\xc3\xbcent ronda foren derrotats tamb\xc3\xa9 per Iugosl\xc3\xa0via, per\xc3\xb2 una clara vict\xc3\xb2ria sobre Dinamarca (3,5 a 0,5) els va portar novament al capdavant, on van romandre fins al final de la competici\xc3\xb3. Hongria i Iugosl\xc3\xa0via va lluitar l\'\xc3\xbaltima ronda, per\xc3\xb2 l\'empat va anar a favor de l\'\xc3\xbaltima, que havia guanyat (com a equip) un matx m\xc3\xa9s. L\'Argentina va quedar quarta, el primer cop que quedava fora de les medalles despr\xc3\xa9s de la guerra._NEWLINE_Els sovi\xc3\xa8tics tamb\xc3\xa9 van guanyar cinc medalles individuals, tres d\'elles d\'or. El dan\xc3\xa8s Bent Larsen, gr\xc3\xa0cies a la seva actuaci\xc3\xb3, no nom\xc3\xa9s va guanyar la medalla d\'or com a primer tauler, sin\xc3\xb3 tamb\xc3\xa9 el t\xc3\xadtol de Gran Mestre.'